
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 319 (1) 

Μετονομασία θέσης στο Νομό Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις των άρθρων 11 παρ. 3 και 276 του δημοτικού και 
κοινοτικού κώδικα (π.δ. 323/89, 146Α). 

2. Τις διατάξεις του άρθρου 23 του ν. 1558/85 «Κυβέρνηση και Κυ¬ 
βερνητικά Όργανα» (137 Α’), σε συνδυασμό με τις διατάξεις του άρ¬ 
θρου 4 του π.δ. 137/86 «Συγκρότηση της Γ ενικής Γ ραμματείας Δημό¬ 
σιας Τάξης σε Υπουργείο Δημόσιας Τάξης» 51/86 Α’. 

3. Την γνώμη του κοινοτικού συμβουλίου Νικολαιίκων που διατυπώ¬ 
θηκε στην 30/92 απόφασή του και αφορά τη μετονομασία της θέσης 
«Ψωριαρού». 

4. Την 377/1992 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Η θέση «Ψωριανού» που βρίσκεται στην περιφέρεια της κοινότητας 
Νικολαιίκων της Επαρχίας Αιγιαλείας του Νομού Αχαΐας μετονομάζε¬ 
ται σε «Καλλιθέα, η». ~ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών, αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 7 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΝΙΚΟΛΑΟΣ ΚΛΕΙΤΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 320 (2) 

Προσάρτηση του συνοικισμού Μαυρορράχης της κοινότητας Ααοήρου 
του Νομού Θεσσαλονίκης στην κοινότητα Καρτερών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5, 6, 7, 8, 9 και 276 του Π.Δ. 323/ 
1989 «Κωδικοποίηση σε ενιαίο κείμενο νόμου, με τίτλο «Δημοτικός και 
Κοινοτικός Κώδικας» των ισχυουσών διατάξεων του δημοτικού και κοι¬ 
νοτικού κώδικα, όπως τροποποιήθηκαν και συμπληρώθηκαν (ΦΕΚ Α' 

146). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α'), σε συνδυασμό με τις διατάξεις 
του άρθρου 4 του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51 Α). 

3. Την από 13.10.1988 αίτηση εκλογέων κατοίκων του συνοικι¬ 
σμού Μαυρορράχης της κοινότητας Ασσήρου της Επαρχίας Λαγκαδά 
του Νομού Θεσσαλονίκης. 

4. Την 71/8.11.1991 απόφαση του κοινοτικού συμβουλίου Καρτε¬ 
ρών της Επαρχίας Λαγκαδά του Νομού Θεσσαλονίκης με την οποία συ- 
ναινεί για τη ζητούμενη προσάρτηση του συνοικισμού Μαρυρορράχης 
στην κοινότητα Καρτερών. 

5. Την από 25.6.1990 σύμφωνη γνώμη του συμβουλίου του άρθρου 
8 του Π.Δ. 323/1989 της Νομαρχίας Θεσσαλονίκης. 

6. Την 445/1991 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Ο συνοικισμός Μαυρορράχης της Επαρχίας Λαγκαδά του Νομού 
Θεσσαλονίκης, προσαρτάται στη συνεχόμενη με αυτό κοινότητα Καρτε¬ 
ρών της ίδιας Επαρχίας και του ίδιου Νομού. 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΝΙΚΟΛΑΟΣ ΚΛΕΙΤΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 321 (3) 

Σύσταση παγίας προκαταβολής σε Υπηρεσίες Εξωτερικού του Υπουρ¬ 
γείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 56 παρ. 1 του Ν.Δ. 321/69 «Περί Κώδικος Δημοσίου 
Λογιστικού» (ΦΕΚ 205/Α/1969). 

β. Του Π.Δ/τος 402/18.9.91 «Ίδρυση γραφείων Ακολούθου Οικο¬ 
νομικών και Εμπορικών Υποθέσεων κ.λπ.» (ΦΕΚ 143/Α/ 

25.9.91) . 

γ. Του Π.Δ/τος 405/23.9.91 «Μεταφορά και συγχώνευση της Γε¬ 
νικής Γραμματείας Εξωτερικού Εμπορίου κ.λπ. στη Γενική Γραμμα¬ 
τεία Διεθνών Οικονομικών Σχέσεων του ΥΠΕΘΟ» (ΦΕΚ 145/Α/ 

26.9.91) . 

2. Την κοινή απόφαση του Πρωθυπουργού και του Υπουργού Οικο¬ 
νομικών με αριθμ. Υ. 1847/1078399/1182/0001/7.8.1992 
«Ανάθεση αρμοδιοτήτων του Υπουργού Οικονομικών στους Υφυπουρ¬ 


γούς Οικονομικών» (ΦΕΚ 525/Β/14.8.1992). 

3. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθμ. Υ 1687/17.2.1992 «Καθορισμός αρμοδιο¬ 
τήτων των Υφυπουργών Εθνικής Οικονομίας» (ΦΕΚ 104/Β/ 

17.2.92), όπως τροποποιήθηκε με την όμοιά της αριθμ. Υ. 1723/ 
16.3.1992 (ΦΕΚ 215/Β/30.3.1992). 

4. Την γνωμοδότηση του Συμβουλίου της Επικράτειας με αριθμ. 
334/1992 ύστερα από πρόταση των Υφυπουργών Εθνικής Οικονομίας 
και Οικονομικών, αποφασίζουμε: 

Άρθρο 1 

Συνιατάται παγία προκαταβολή στα κατωτέρω γραφεία, για την 
αντιμετώπιση διαφόρων δαπανών, οι οποίες δεν μπορούν να αντιμετω¬ 
πιστούν με την κανονική διαδικασία: 

1. Συμβούλου Οικονομικών και Εμπορικών Υποθέσεων στα Τίρανα 

2. Ακολούθου Οικονομικών και Εμπορικών Υποθέσεων στο Τορόντο 

3. Ακολούθου Οικονομικών και Εμπορικών Υποθέσεων στην Σεούλ. 

Άρθρο 2 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υφυπουργό Εθνικής Οικονομίας αναθέτουμε την δημοσίευση 
και εκτέλεση του παρόντος διατάγματος. 

Αθήνα, 2 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΡΙΣΤΕΙΔΗΣ ΤΣΙΠΛΑΚΟΣ ΠΕΤΡΟΣ ΔΟΥΚΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 322 (4) 

Απόσπαση της Κοινότητας Πρασίνου — Γορτυνιας απο το Ειρηνοδικείο 

Νυμφασίας (Βυτίνα) περιφέρειας του Πρωτοδικείου Τριπόλεως και 

Εφετείου Ναυπλίου και υπαγωγή της στο Ειρηνοδικείο Ορχομενού 

(Λεβίδι) της ίδιας Πρωτοδικειακής και Εφετειακής περιφέρειας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 εδάφιο β του άρθρου 2 του Κώ¬ 
δικα Οργανισμού δικαστηρίων και κατάστασης δικαστικών λειτουργών 
(Κ.Ν. 1756/1988, Α’ 35). 

2. Τη γνώμη της Ολομέλειας του Εφετείου Ναυπλίου με τον αριθμό 
5/1992 και 

3. Τη γνωμοδότηση του Συμβουλίου της Επικράτειας με τον αριθμό 
300/1992 μετά από πρόταση του Υπουργού Δικαιοσύνης, αποφασί¬ 
ζουμε: 

Άρθρο μόνο 

1. Η κοινότητα Πρασίνου-Γορτυνιας αποσπάται από το Ειρηνοδικείο 
Νυμφασίας (Βυτίνα), περιφέρειας του Πρωτοδικείου Τριπόλεως και 
Εφετείου Ναυπλίου και υπάγεται στο Ειρηνοδικείο Ορχομενού (Λεβίδι) 
της ίδιας πρωτοδικειακής και εφετειακής περιφέρειας. 

2. Εκκρεμείς πολιτικές και ποινικές υποθέσεις των κατοίκων της πα¬ 
ραπάνω Κοινότητας αρμοδιότητας του Ειρηνοδικείου Νυμφασίας (Βυ¬ 
τίνα) για τις οποίες έχει προσδιορισθεί δικάσιμος παραμένουν σ’ αυτό 
μέχρις εκδόσεως οριστικής αποφάσεως. 

Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

*■ Αθήνα, 12 Σεπτεμβρίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 2989 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 323 (5) 

Ίδρυση Εθνικού Γυμναστηρίου, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 και 2 του Ν. 423/1976 «Περί Γυ¬ 
μναστηρίων και ρυθμίσεως θεμάτων αφορώντων εις τον εξωσχολικόν 
Αθλητισμόν», (ΦΕΚ 223/1976 τ.Α’). 

2. Το άρθρο 24 παρ. 3β του Ν. 1558/85 «Κυβέρνηση και Κυβερνη¬ 
τικά Όργανα», (ΦΕΚ 137/1985 τ.Α’). 

3. Την αριθμ. 2885/450 απόφαση του Υπουργού Περιβ/ντος, Χω¬ 
ροταξίας και Δημ. Έργων «Έγκριση τοπικού ρυμοτομικού σχεδίου 
στην εκτός σχεδίου περιοχή των δήμων Ευόσμου και Ελευθερίου - Κορ¬ 
δελιού (Ν. Θεσσαλονίκης) για τον καθορισμό χώρου αθλητικών εγκατα¬ 
στάσεων και χώρου πρασίνου», (ΦΕΚ 50/6.2.1991 τ.Δ'). 

4. Την 218/92 γνωμοδότηση του Σ.τ.Ε. ύστερα από πρόταση της 
Υπουργού Πολιτισμού, αποφασίζουμε: 

ΑΡΘΡΟ ΜΟΝΟ 

Ιδρύεται στην εκτός σχεδίου περιοχή των Δήμων Ευόσμου και Ελευ¬ 
θερίου - Κορδελιού (χώρος της Ε.Κ.Ο.) του Νομού Θεσσαλονίκης, 
Εθνικό Γυμναστήριο, Νομικό Πρόσωπο Δημοσίου Δικαίου με την επω¬ 
νυμία «ΕΘΝΙΚΟ ΑΘΛΗΤΙΚΟ ΚΕΝΤΡΟ· ΕΥΟΣΜΟΥ ΘΕΣ/ 
ΝΙΚΗΣ». 

Στην Υπουργό Πολιτισμού αναθέτουμε την δημοσίευση και εκτέλεση 
του παρόντος διατάγματος. 

Αθήνα, 2 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 

- —♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 324 (6) 

Τροποποίηση του άρθρου 48 του Π.Δ. 161/1988 «Αναδιάρθρωση, σύ¬ 
σταση, οργάνωση και λειτουργία περιφερειακών Υπηρεσιών της Ελ¬ 
ληνικής Αστυνομίας και άλλες διατάξεις (Α' 74). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 15 παράγραφοι 3 και 5 εδάφιο ε’ του Ν.Δ. 17/1974 
«Περί Πολιτικής Σχεδιάσεως Εκτάκτου Ανάγκης» (Α’ 236). 

β. Του άρθρου 11 παρ. 1 εδάφια α' και β' του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α’ 152), όπως αντικαταστά- 
θηκε με το άρθρο 1 παρ. 1 του Ν. 1590/1986 (Α' 49). 

γ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης (Α’ 51). 
δ. Του άρθρου 19 παρ. 2 του Ν. 1735/1987 (Α' 195). 

2. Την Υ. 1712/4.3.1992 κοινή απόφαση του Πρωθυπουργού και 
του Υπουργού Εθνικής Αμύνης «Τροποποίηση της Υ. 1505/4.9.1991 
κοινής απόφασης «Καθορισμός αρμοδιοτήτων Υφυπουργού Εθνικής 
Αμύνης Ιωάννη Σταθόπουλου» (Β' 167). 

3. Την υπ’ αριθμ. 366 από 14.7.1992 γνωμοδότηση του Συμβου¬ 
λίου Επικράτειας, ύστερα από πρόταση των Υπουργών Προεδρίας της 
Κυβερνήσεως και Δημοσίας Τάξεως και του Υφυπουργού Εθνικής Αμύ¬ 
νης, αποφασίζουμε: 

Άρθρο 1 

Η παράγραφος 14 του άρθρου 48 του Π.Δ. 161/1988 (Α' 74) αντι¬ 
καθίσταται ως εξής: 

«Τα προβλεπόμενα από το άρθρο 15 του Ν.Δ. 17/1974 (Α’ 236) 
και το Π.Δ. 702/1975 (Α 232) Τμήματα Πολιτικής Σχεδιάσεως 
Εκτάκτου Ανάγκης (Π.Σ.Ε.Α.) στα πρώην Αρχηγεία Χωροφυλακής 
και Αστυνομίας Πόλεων λειτουργούν εφεξής ως 4ο Τμήμα Π.Σ.Ε.Α. 
στη Διεύθυνση Γενικής Αστυνόμευσης του Υπουργείου Δημοσίας Τά- 
ξειος». 


Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημοσίας Τάξεως αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 7 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΣΤΑΘΟΠΟΥΛΟΣ 

ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 325 (7) 

Ίδρυση Τμήματος Δίωξης Εκβιαστών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ’■ 

1. Τις διατάξεις: 

α. Του άρθρου 11 παρ. 1 εδάφ. α’ και β’ του Ν. 1481/1984 «Οργα¬ 
νισμός Υπουργείου Δημόσιας Τάξης» (Α’ 152), όπως αντικαταστάθηκε 
με το άρθρο 1 παρ. 1 του Ν. 1590/1986 (Α’ 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ 51). 

2. Την υπ’ αριθ. 427/1992 γνωμοδότηση του Συμβουλίου Επικρά¬ 

τειας, ύστερα από πρόταση του Υπουργού Δημόσιας Τάξης, αποφασί¬ 
ζουμε: "~ 

Άρθρο 1. 

Στο Άρθρο 8 του Π.Δ. 95/1987 (Α’ 56) προστίθεται παράγραφος 9 
ως εξής: 

9. Στην υποδιεύθυνση Δημόσιας.Ασφάλειας ιδρύεται Τμήμα Δίωξης 
Εκβιαστών το οποίο είναι αρμόδιο για τον χειρισμό όλων των υποθέ¬ 
σεων που σχετίζονται με εκβιάσεις σε βάρος: 

α. Προσώπων που διατηρούν νυκτερινά κέντρα, χαρτοπαικτικές λέ¬ 
σχες ή άλλα ομοειδή καταστήματα και επαγγελματιών γενικά, εφόσον 
οι εκβιάσεις αυτές έχουν άμεση σχέση με την επαγγελματική τους δρα¬ 
στηριότητα. 

β. Ιδιοκτητών ή κατόχων μεταφορικών μέσων δια της μεθόδου της 
προηγούμενης αφαίρεσης αυτών. 

Οι αρμοδιότητες των λοιπών Τμημάτων της Υποδιεύθυνσης Δημό¬ 
σιας Ασφάλειας δεν θίγονται κατά το μέρος που δεν σχετίζονται με τον 
χειρισμό των ανωτέρω υποθέσεων. 

Άρθρο 2. 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 7 Σεπτεμβρίου 1992 

. Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 326 (8) 

Τροποποίηση των Π.Δ. 63/1986 (Α' 26) και Π.Δ. 474/1988 (Α' 
212) «Προσαρμογή της Ελληνικής νομοθεσίας προς τις διατάξεις 
οδηγιών και λήψη συμπληρωματικών μέτρων για την εφαρμογή 
Κανονισμών των Ευρωπαϊκών Κοινοτήτων σχετικά με τη θέσπιση 
κοινών κανόνων για ορισμένους τύπους οδικών μεταφορών εμπορευ¬ 
μάτων μεταξύ των κρατών - μελών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 4 του Ν. 1338/1983 «Εφαρμογή 
του κοινοτικού δικαίου» (Α' 34) όπως το άρθρο αυτό αντικαταατάθηκε 
με την παράγραφο 4 του άρθρου 6 του Ν. 1440/1984 «Συμμετοχή της 
Ελλαδας στο κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρωπαϊκής Κοι¬ 
νότητας Άνθρακα και Χάλυβα και του Οργανισμού Εφοδιασμού ΕΥΡΑ- 
ΤΟΜ» (Α' 70) και το άρθρο 7 του Ν. 1775/1988 «Εταιρείες παροχής 
επιχειρηματικού κεφαλαίου και άλλες διατάξεις» (Α' 101) καθώς και το 
άρθρο 65 του Ν. 1892/90 (Α' 101). 

2. Την υπ’ αριθ. Υ 1687/92 κοινή απόφαση του Πρωθυπουργού και 
του Υπουργού Εθνικής Οικονομίας «καθορισμός αρμοδιοτήτων των 
Υφυπουργών Εθνικής Οικονομίας» (Β' 104) όπως τροποποιήθηκε με 
την υπ’ αριθ. Υ 1723/1992 κοινή απόφασή των ιδίων (Β' 215). 

3. Την αριθ. 418/1992 γνωμοδότηση του Συμβουλίου της Επικρά¬ 
τειας, με πρόταση του Υπουργού Μεταφορών και Επικοινωνιών και του 
Υφυπουργού Εθνικής Οικονομίας, αποφασίζουμε: 

Άρθρο 1. 

Σκοπός 

Το Διάταγμα αυτό έχει σκοπό την προσαρμογή της ελληνικής νομο¬ 
θεσίας προς τις διατάξεις: 

α) Της οδηγίας 82/603/ΕΟΚ της 28ης Ιουλίου 1982 για την τρο¬ 
ποποίηση της οδηγίας.75/130/ΕΟΚ «περί θεσπίσεως κοινών κανόνων 
για ορισμένες συνδυασμένες οδικές μεταφορές εμπορευμάτων μεταξύ 
Κρατών.μελών», που δημοσιεύθηκε στην Ελληνική γλώσσα στην Επί¬ 
σημη Εφημερίδα των. Ευρωπαϊκών, Κοινοτήτων (τεύχος,Ε 247 της 
23.8.1982, σελίδα 6).. 

β) Της οδηγίας 91/224/ΕΟΚ της 27ης Μαρτίου 1991 για την 
τροποποίηση της οδηγίας 75/130/ΕΟΚ για τη θέσπιση κοινών κανό¬ 
νων για ορισμένες συνδυασμένες μεταφορές εμπορευμάτων μεταξύ Κρα¬ 
τών - μελών, που δημοσιεύθηκε στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (τεύχος ί 103 της 
23.4.1991, σελίδα 1). 

Άρθρο 2 

Απελευθέρωση συνδυσμένων μεταφορών. 

1. Στο άρθρο 4 παράγραφος 2α του Π.Δ. 63/1986 (Α’ 26) προστί¬ 
θεται το ακόλουθο εδάφιο: 

«Συνδυασμένες εσωτερικές πλωτές μεταφορές» οι μεταφορές φορτη¬ 
γών, ρυμουλκουμένων, ημιρυμουλκουμένων με ή χωρίς ρυμουλκό, κι¬ 
νητών αμαξωμάτων και εμπορευματοκιβωτίων 20 και πλέον ποδών σε 
εσωτερικές πλωτές οδούς, οι οποίες πραγματοποιούνται μεταξύ Κρα¬ 
τών - μελών και περιλαμβάνουν αρχικές ή τελικές οδικές διαδρομές 
ακτίνας μέχρι 150 χιλιομέτρων κατ’ ευθεία γραμμή, από τον ποτάμιο 
λιμένα φόρτωσης ή εκφόρτωσης». 

2. Στο άρθρο 4 παράγραφος 3 του Π.Δ. 63/1986 (Α' 26) προστίθε¬ 
νται εδάφιο (1) και παράγραφος ως εξής: 

«ζ. Οι σταθμοί φόρτωσης και εκφόρτωσης, όσον αφορά στη σιδηρο¬ 
δρομική διαδρομή ή των ποταμίων λιμένων φόρτωσης και εκφόρτωσης, 
όσον αφορά στη διαδρομή της εσωτερικής πλωτής οδού. 

Τα στοιχεία α,β,γ,δ,ε,στ, και ζ της παραγράφου αυτής αναγράφονται 
στο έγγραφό μεταφοράς πριν από την εκτέλεση της μεταφοράς και επι¬ 
κυρώνονται με σφραγίδα των σιδηροδρομικών ή λιμενικών αρχών στους 
σταθμούς φόρτωσης και εκφόρτωσης ή στους ποτάμιους λιμένες μετά το 
πέρας του μέρους της μεταφοράς που πραγματοποιείται σιδηροδρομικά 
ή σε πλωτή εσωτερική οδό». 

3. Στο άρθρο 4 παράγραφο 5 του Π.Δ. 63/1986 (Α' 26) προστίθε¬ 
νται τα ακόλουθα εδάφια: 

«Ως μεταφορέας νοείται κάθε φυσικό ή νομικό πρόσωπο εγκατεστη¬ 
μένο σε Κράτος μέλος που ανταποκρίνεται στους όρους πρόσβασης στο 
επάγγελμα του οδικού μεταφορέα εμπορευμάτων και στην αγορά των 


εμπορευματικών μεταφορών μεταξύ Κρατών μελών σύμφωνα με τις 
διατάξεις του Π.Δ. 57/1989 (Α' 28) όπως τροποποιήθηκε και συμπλη¬ 
ρώθηκε με το Π.Δ. 294/1991 (Α' 103). 

Τα παραπάνω πρόσωπα δικαιούνται να πραγματοποιούν, στα πλαί¬ 
σια της συνδυασμένης μεταφοράς μεταξύ Κρατών μελών, αρχικές ή τε¬ 
λικές οδικές διαδρομές, που αποτελούν αναπόσπαστο μέρος της συνδυα¬ 
σμένης μεταφοράς και που περιλαμβάνουν ή όχι τη διάβαση συνόρων. 

Η αρχική ή τελική οδική διαδρομή μιάς συνδυασμένης μεταφοράς 
απαλλάσσεται από οποιοδήποτε υποχρεωτικό -καθορισμό κομί¬ 
στρων». 

Άρθρο 3 

Συνδυασμένες μεταφορές με Φ.Ι.Χ. αυτοκίνητα. 

Η παρ. 7 του άρθρου 4 του Π.Δ. 63/1976 (Α' 106) η οποία προσε- 
τέθη με την παρ. 1 του άρθρου 2 του Π.Δ. 474/1988 (Α’ 212) αντικα¬ 
θίσταται ως εξής: 

7. 'Οταν, στα πλαίσια μιάς συνδυασμένης μεταφοράς, η επιχείρηση 
αποστολής πραγματοποιεί την αρχική οδική διαδρομή για ίδιο λογαρια¬ 
σμό κατά την έννοια του άρθρου 2 του παρόντος, η επιχείρηση προορι¬ 
σμού του μεταφερόμενου εμπορεύματος, μπορεί να πραγματοποιήσει 
για ίδιο λογαριασμό την τελική οδική διαδρομή για τη μεταφορά του 
εμπορεύματος στον προορισμό του, χρησιμοποιώντας ρυμουλκό το; 
οποίο της ανήκει κατά πλήρη κυριότητα ή με παρακράτηση της κυριό¬ 
τητας ή το έχει μισθώσει σύμφωνα με τις διατάξεις του Π.Δ. 91/1988 
(Α' 42) όπως τροποποιήθηκε και συμπληρώθηκε με το Π.Δ. 209/ 
1991 (Α' 79) ενώ το ρυμουλκούμενο ή το ημιρυμουλκούμενο ανήκει 
στην επιχείρηση αποστολής ή εχει μισθωθεί από αυτήν σύμφωνα με τα 
παραπάνω Προεδρικά Διατάγματα. 

Η αρχική οδική διαδρομή μιάς συνδυασμένης μεταφοράς που πραγ¬ 
ματοποιεί η επιχείρηση αποστολής θεωρείται ως μεταφορά για ίδιο λο¬ 
γαριασμό εφόσον η τελική οδική διαδρομή πραγματοποιείται για ίδιο 
λογαριασμό από την επιχείρηση προορισμού χρησιμοποιώντας: 

α) Ρυμουλκό το οποίο ανήκει στην επιχείρηση αποστολής κατά 
πλήρη κυριότητα ή με παρακράτηση της κυριότητας ή το έχει μισθώσει 
σύμφωνα με τις διατάξεις του Π.Δ. 91/1988 (Α' 42) όπως τροποποιή¬ 
θηκε και συμπληρώθηκε με το Π.Δ. 209/1991 (Α' 70) και 

β) Ρυμουλκούμενο ή ημιρυμουλκούμενο που ανήκει στην επιχείρηση 
προορισμού του μεταφερόμενου εμπορεύματος ή έχει μισθωθεί από αυ¬ 
τήν σύμφωνα με τις διατάξεις του Π.Δ. 91/1988 (Α' 42) όπως τροπο¬ 
ποιήθηκε και συμπληρώθηκε με το Π.Δ. 209/1991 (Α’ 70). 

Άρθρο 4 
Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝΣΤΑΝΤΙΝΟΣ ΔΟΥΣΗΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Α ΠΟΦΑΣΕΙ Σ 

(9) 

ΠΡΑΞΗ ΔΙΟΙΚΗΤΗ ΑΡΙΘΜ. 2112/24.8.92 

(Άρθρο 1 του Ν. 1266/82) 

Καταβαλλόμενες προμήθειες στα πιστωτικά ιδρύματα και χρηματιστές 
- μέλη του Χρηματιστηρίου Αξιών Αθηνών που έχουν εξουσιοδοτη¬ 
θεί για τη διακίνηση ομολόγων του Ελληνικού Δημοσίου σε δραχμές 
ή με ρήτρα συναλλάγματος περιλαμβανομένου και του Ε01Ι. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) το άρθρο 62 του Ν. 1642/86, το Ν.Δ. 3745/57 όπως τροποποι- 

ήθηκε με το άρθρο 4 τού Ν. 1266/82 και τα άρθρα 31 και 32 του Ν. 
19ί4/90 που αφορούν στην έκδοση εντόκων γραμματίων και ομολό¬ 
γων του Ελληνικού Δημοσίου, 

γ) την από 10 Νοεμβρίου 1986 μεταξύ του Ελληνικού Δημοσίου και 
της Τράπεζας της Ελλάδος, σύμβασή ανάθεσης στην Τράπεζα της Ελ¬ 
λάδος, της διαχείρισης των ομολόγων του Ελληνικού Δημοσίου, όπως 
τροποποιημένη περαιτέρω με την από 20.8.92 σύμβαση μεταξύ των 
ίδιων συμβαλλομένων, ισχύει, σήμερα, 

δ) την ΠΔ/ΤΕ 1155/5.10.87, σχετικά με τους όρους διακίνησης 
των ομολόγων του Ελληνικού Δημοσίου σε δραχμές ή με ρήτρα συναλ¬ 
λάγματος περιλαμβανομένου και του ΕΟΕΙ, όπως αυτή τροποποιήθηκε 
και συμπληρώθηκε με τις ΠΔ/ΤΕ 1353/25.8.88, 1354/25.8.88, 
1721/29.3.90, 1854/14.12.90, 1870/14.1.91 και 1906/ 

25.2.91 καθώς και την απόφ. ΕΝΠΘ 404/3/27.10.88, αποφάσισε 
τα εξής: 

1. Η Τράπεζα της Ελλάδος καταβάλλει στους φορείς που έχουν εξου¬ 
σιοδοτηθεί από αυτή με βάση την ΠΔ/ΤΕ 1155/5.10.87 για τη διακί¬ 
νηση ομολόγων του Ελληνικού Δημοσίου σε δραχμές ή με ρήτρα συναλ¬ 
λάγματος, περιλαμβανόμενης και της Ευρωπαϊκής Νομισματικής Μο¬ 
νάδας (ΕΟυ), προμήθεια, υπολογιζόμενη σύμφωνα με τα πιο κάτω ανα- 
φερόμενα ποσοστά, για τα ομόλογα που από 24.8.1992 και εφεξής δια¬ 
θέτουν πρός τρίτους ή αγοράζουν για ίδιο λογαριασμό. 

Η προμήθεια αυτή είναι η ίδια για ομόλογα που διατίθενται σε πάσης 
«ρύσεως επενδυτές κατοίκους εσωτερικού και εξωτερικού και κλιμακώ¬ 
νεται ως ακολούθως: 

α) 0,45% (σαράντα πέντε εκατοστά της εκατοστιαίας μονάδας) για 
τη διάθεση ή επένδυση σε ομόλογα ετήσιας διάρκειας. 

β) 0,50% (πενήντα εκατοστά της εκατοστιαίας μονάδας) για τη διά¬ 
θεση ή επένδυση σε ομόλογα διετούς διάρκειας. 

γ) 0,60% (εξήντα εκατοστά της εκατοστιαίας μονάδας) για τη διά¬ 
θεση ή επένδυση σε ομόλογα τριετούς διάρκειας. 

δ) 0,75% (εβδομήντα πέντε εκατοστά τής εκατοστιαίας μονάδας) 
για τη διάθεση ή επένδυση σε ομόλογα τετραετούς διάρκειας. 

2. Κατά την εξόφληση των τίτλων των ομολόγων και των τοκομερι¬ 
δίων ουδεμία προμήθεια καταβάλλεται. 

3. Οι προμήθειες υπολογίζονται επί της ονομαστικής αξίας των ομο¬ 
λόγων. 

4. Καταργούνται οι ΠΔ/ΤΕ 1353/25.8.88, 1354/25.8.88, 
1721/29.3.90 πλην παραγρ. 2 και 3, 1854/14.12.90, 1870/ 

14.1.91 και 1906/25.2.91 με τις οποίες τροποποιήθηκε και συμπλη- 
ρώθηκεηΠΔ/ΤΕ Π55/5.10.87 η οποία τροποποιούμενη κατά τα πιο 
πάνω εξακολουθεί κατά τα λοιπά να ισχύει. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

-♦- 

( 10 ) 

ΠΡΑΞΗ ΔΙΟΙΚΗΤΗ ΑΡΙΘΜ. 2121/9.9.92 
(Άρθρο 1 του Ν. 1266/82) 

Καθορισμός επιτοκίου στα χρεωστικά υπόλοιπα των τρεχούμενων λο¬ 
γαριασμών των πιστωτικών ιδρυμάτων στην Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τις ΠΔ/ΤΕ 709/6.3.86, 862/17.10.86, 866/30.10,86, 
937/2.2.87, 1722/29.3.90 και 1761/5.7.90, 

γ) τις τρέχουσες νομισματοπιστωτικές και συναλλαγματικές συνθή¬ 
κες αποφάσισε: 

να καθορίσει από 10 Σεπτεμβρίου 1992 σε 30% (τριάντα τοις 
εκατό) το έτος, το επιτόκιο που εφαρμόζεται στα χρεωστικά υπόλοιπα 
των τρεχούμενων λογαριασμών που τηρούν τα πιστωτικά ιδρύματα 
στην Τράπεζα της Ελλάδος, ανεξάρτητα από το ύφος των εν λόγω χρε¬ 
ωστικών υπολοίπων. 

Κατά τα λοιπά ισχύουν οι διατάξεις της ΠΔ/ΤΕ 866/30.10.86. 
Η ΠΔ/ΤΕ 1761/5.7.90 καταργείται. 


Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

. -*- 

( 11 ) 

ΠΡΑΞΗ ΔΙΟΙΚΗΤΗ ΑΡΙΘΜ. 2122/10.9.92 
(Άρθρο 1 του Ν. 1266/82) 

Τροποποίηση της ΠΔ/ΤΕ 1955/91 που αφορά στους κανόνες που διέ- 
πουν τη χορήγηση δανείων σε δραχμές από πιστωτικά ιδρύματα που 
λειτουργούν στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα ασκήσεως 
της νομισματικής, πιστωτικής και συναλλαγματικής πολιτικής και άλ¬ 
λες διατάξεις», 

β) τις διατάξεις του Ν.Δ. 588/1948 «περί ελέγχου της πίστεως», 

γ) τις σχετικές διατάξεις της ΠΔ/ΤΕ 1955/2.7.91, 

δ) την παράγραφο 5 του άρθρου 26 του Ν. 2076/92 «ανάληψη και 
άσκηση δραστηριότητας πιστωτικών ιδρυμάτων και άλλες συναφείς 
διατάξεις»,· αποφάσισε τα ακόλουθα: 

1. α) Επιτρέπεται στα πιστωτικά ιδρύματα να προεξοφλούν ή να δέ¬ 
χονται ως ενέχυρο πιστωτικούς τίτλους που προσκομίζουν επιχειρήσεις 
πώλησης ειδών διάρκειας και αφορούν πωλήσεις με πίστωση σε φυσικά 
πρόσωπα ειδών διάρκειας, καινούργιων ή μεταχειρισμένων, που εξυπη¬ 
ρετούν προσωπικές καταναλωτικές ανάγκες, εφόσον κατά την αγορά 
των ειδών αυτών έχει καταβληθεί σε μετρητά το 30% τουλάχιστον του 
συνολικού τιμήματος και η ανώτατη διάρκεια του πιστουμένου μέρους 
του τιμήματος δεν υπερβαίνει τους 18 μήνες και η μέση, σταθμισμένη 
κα τα το ύψος των επιμέρους δόσεων, διάρκεια τους 10 μήνες. 

β) Εφόσον για την αγορά των πιο πάνω ειδών διάρκειας χορηγούνται 
από τα πιστωτικά ιδρύματα στους καταναλωτές προσωπικά δάνεια, 
σύμφωνα με τις διατάξεις της πάρ. Δ(2) της ΠΔ/ΤΕ 1955/1991, θα 
πρέπει να διασφαλίζεται ότι ο καταναλωτής καταβάλλει σε μετρητά ιδία 
συμμετοχή ύψους τουλάχιστον 30% της 1 αξίας τους αγοραζόμενου εί¬ 
δους και ότι η μέση διάρκεια του δανείου δεν υπερβαίνει τους 10 μήνες. 

2. Διευκρινίζεται ότι κάθε πιστωτικό ίδρυμα επιτρέπεται να διαθέτει 
στο αυτό φυσικό πρόσωπο μόνο μία πιστωτική κάρτα η οποία και θα 
υπόκειται στο ανώτατο όριο χρεωστικού υπολοίπου που κάθε φορά 
ισχύει (δρχ. 200.000 σήμερα). 

3. Η παράγραφος Γα και το εδάφιο (γ) της παραγρ. Δ(1) της ΠΔ/ΤΕ 
1955/2.7.91 καταργούνται. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 


♦ 


( 12 ) 


ΠΡΑΞΗ ΔΙΟΙΚΗΤΗ ΑΡΙΘΜ. 2123/10.9.92 
(Άρθρο 1 του Ν. 1266/82) 

Πράξεις συναλλάγματος έναντι μετατρέψιμων δραχμών ρτεβροΐ. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

. α) Το άρθρο του Ν. 1266/82 «όργανα ασκήσεως της νομισματικής, 
πιστωτικής και συναλλαγματικής πολιτικής και άλλες διατάξεις», 
β) τη σκοπιμότητα ευρυθμότερης λειτουργίας της Αγοράς Συναλλάγ¬ 
ματος, αποφάσισε τα ακόλουθα: 

1. Από 11 Σεπτεμβρίου 1992 οι πράξεις συναλλάγματος έναντι με¬ 
τατρέψιμων δραχμών με ημερομηνία αξίας ίδιας ημέρας με την ημερο¬ 
μηνία συμφωνίας (δΕπιβ άβγ) ή επόμενης εργάσιμης ημέρας από την 
ημερομηνία συμφωνίας (ΐοπι/ηεχΐ) μεταξύ πιστωτικών ιδρυμάτων του 
εσωτερικού και αντιστοίχων του εξωτερικού, είτε γίνονται μεμονωμένα 
είτε σε συνδυασμό με πράξεις συναλλάγματος με ημερομηνία αξίας δύο 
ή περισσότερων εργασιών ημερών, θα πρέπει απαραιτήτων να καλύπτο¬ 
νται αμέσως (ΒβοΙι-Ιο-ΒβοΙί) με την Τράπεζα της Ελλάδος και με όρους 
που θα καθορίζει η τελευταία. Για πράξεις συναλλάγματος έναντι μετά- 

τρεψίμων δραχμών με ημερομηνία αξίας μεγαλύτερη των δύο εργασί¬ 
μων ημερών μεταξύ εγχώριων πιστωτικών ιδρυμάτων και αντίστοιχων 
του εξωτερικού εξακολουθούν να ισχύουν η ΠΔ/ΤΕ 398/14.9.84, η 
ΠΔ/ΤΕ 519/5.7.85 και η Εγκύκλιος Διοίκησης 11/22.5.89. 

2. Εξουσιοδοτείται η Διεύθυνση Συναλλάγματος της Τράπεζας της 
Ελλάδος να παρέχει διευκρινίσεις για την εφαρμογή της Πράξης αυτής. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
Ε.Ν. ΧΡΙΣΤΟΔΟΤΛΟΤ 

-♦- 

(13) 

ΠΡΑΞΗ ΔΙΟΙΚΗΤΗ ΑΡΙΘΜ. 2124/17.9.92 
(Άρθρο 1 του Ν. 1266/82) 

Καθορισμός επιτοκίου στα χρεωστικά υπόλοιπα των τρεχούμενων λο¬ 
γαριασμών των πιστωτικών ιδρυμάτων στην Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο του Ν. 1266/82 «όργανα ασκήσεως της νομισματικής, 
πιστωτικής και συναλλαγματικής πολιτικής και άλλες διατάξεις», 

β) την ΠΔ/ΤΕ 2121/9.9.92. 

γ) τις τρέχουσες νομισματοπιστωτικές και συναλαγματικές συνθήκες 
αποφάσισε: 

να τροποποιήσει την ανωτέρω ΠΔ/ΤΕ 2121/9.9.92 και να καθορί¬ 
σει από 18 Σεπτεμβρίου 1992 σε 40% (σαράντα τοις εκατό) το έτος, το 
επιτόκιο που εφαρμόζεται στα χρεωστικά υπόλοιπα των τρεχούμενων 
λογαριασμών που τηρούν τα πιστωτικά ιδρύματα στην Τράπεζα της Ελ¬ 
λάδος, ανεξάρτητα από το ύψος των εν λόγω χρεωστικών υπολοίπων. 

Κατά τα λοιπά ισχύουν οι διατάξεις της ΠΔ/ΤΕ 2121/9.9.92. 

Η Πράξη αυτή να δημοσιευθεί στην Εφημερίδα της Κυβερνή- 
σεως. ' 

Ο Διοικητής 
Ε.Ν. ΧΡΙΣΤΟΔΟΥΛΟΥ 

-♦- 

(14) 

Τροποποίηση της ΠΔ.ΤΕ 1986/8.10.1991 περί προθεσμιακής Αγο¬ 
ράς Συναλλάγματος. 

ΠΡΑΞΗ ΔΙΟΙΚΗΤΗ αριθ. 2125/17.9.1992 
(Άρθρο 1 του Ν. 1266/82) 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής,- πιστωτικής και συναλλαγματικής πολιτικής και άλλες διατάξεις», 

β) τα άρθρα 1 και 2 του Ν. 1083/80 «περί αγοράς και πωλήσεως 
συναλλάγματος και ξένων τραπεζικών γραμματίων», 

γ) την ΠΔ.ΤΕ 1986/8.10.1991, 

δ) τις έκτακτες συνθήκες που επικρατούν στις διεθνείς χρηματαγο¬ 
ρές, αποφάσισε: 

Να τροποποιήσει την παρ. 2 της ΠΔ.ΤΕ 1986/8.10.1991 και να 
καθορίζει σε τρεις (3) μήνες την ελάχιστη διάρκεια των προθεσμιακών 
πράξεων μεταξύ πιστωτικών ιδρυμάτων και πελατών τους. 

Η ισχύς της πασούσας Πράξης αρχίζει από 18.9.1992. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 


(15) 

Πραγματοποίηση βραχυπροθέσμων τοποθετήσεων σε συνάλλαγμα από 

τις Εταιρείες Επενδύσεων Χαρτοφυλακίου και τις Εταιρείες Διαχει- 

ρίσεως Αμοιβαίων Κεφαλαίων για λογαριασμό των Αμοιβαίων Κε¬ 
φαλαίων που διαχειρίζονται. 

Συνδρίαση 505/23.7.1992, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ, 

Αφού έλαβε υπόψη: 

α) τις ΠΔ/ΤΕ 1933/3.5.1991 και 2092/21.6.1992, όπως ισχύ¬ 
ουν, 

β) το Ν. 1969/91 και ειδικότερα τα άρθρα 4, 32 και 43, 

γ) την οδηγία 88/361/ΕΟΚ του Συμβουλίου των Ευρωπαϊκών 
Κοινοτήτων, 

δ) την από 25.6.1992 (Α.Π. 7972) αίτηση της Ένωσης Ελληνικών 
Εταιρειών Επενδύσεων Χαρτοφυλακίου και Διαχειρίσεως Αμοιβαίων 
Κεφαλαίων, αποφάσισε τα ακόλουθα: 

1. Επιτρέπεται η πραγματοποίηση από τις Εταιρείες Επενδύσεων 
Χαρτοφυλακίου και τις Εταιρείες Διαχειρίσεως Αμοιβαίων Κεφαλαίων, 
για λογαριασμό των αμοιβαίων κεφαλαίων που διαχειρίζονται, βραχυ¬ 
προθέσμων τοποθετήσεων σε συνάλλαγμα (καταθέσεις και αγορά τί¬ 
τλων της χρηματαγοράς) τόσο στο εξωτερικό όσο και στο εσωτερικό. 0 
μέσος όρος της αξίας των εν λόγω τοποθετήσεων κατά τη διάρκεια κάθε 
ημερολογιακού μήνα δεν επιτρέπεται να υπερβαίνει ποσοστό 10% επί 
του μέσου όρου κατά τον αμέσως προηγούμενο μήνα της συνολικής 
αξίας των επενδύσεων σε κινητές άξιες του εξωτερικού που πραγματο¬ 
ποιούν σύμφωνα με τις ΠΔ/ΤΕ 1933/3.5.1991 και 2029/ 
21.6.1992, όπως ισχύουν, οι Εταιρείες επενδύσεων χαρτοφυλακίου και 
τα αμοιβαία κεφάλαια. 

2. Τα αναγκαία κεφάλαια για την πραγματοποίηση των βραχυπρο¬ 
θέσμων τοποθετήσεων σε συνάλλαγμα θα προέρχονται από το προΐό\ 
ρευστοποίησης επενδύσεων σε κινητές άξιες του εξωτερικού που πραγ¬ 
ματοποιούνται σύμφωνα με τις πιο πάνω Πράξεις καθώς και από τό¬ 
κους, μερίσματα και λοιπές προσόδους των εν λόγω επενδύσεων. Για τκ 
βραχυπρόθεσμες τοποθετήσεις σε συνάλλαγμα που πραγματοποιούντα 
σύμφωνα με την παρούσα απόφαση, δεν ισχύουν οι περιορισμοί της παρ 
3 της ΠΔ/ΤΕ 1933/91, όπως ισχύει. 

3. Η αξία των επενδύσεων σε κινητές άξιες του εξωτερικού των Εται¬ 
ριών Επενδύσεων Χαρτοφυλακίου και των Αμοιβαίων Κεφαλαίων κα 
θώς και η αξία των βραχυπροθέσμων τοποθετήσεών τους σε συνάλ 
λαγμα αποτιμάται σύμφωνα με τα καθοριζόμενα στά άρθρα 4 (παρ. 2) 
32 (παρ. 2) και 43 του Ν. 1969/91 και εκφράζεται για το σκοπό τηι 
παρούσας απόφασης σε Ευρωπαϊκές Νομισματικές Μονάδες (ΕΟΙΙ), μ 
βάση τις μέσες ημερήσιες τιμές που διαμορφώνονται στο ΓΊΧΙΝΟ Αθη 
νών. 

Ανατίθεται στη Διεύθυνση Ελέγχου για την Εφαρμογή των Συναλ 
λαγματικών Κανόνων η ευθύνη διενέργειας κατασταλτικών ελέγχω· 
για την τήρηση των διατάξεων της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνή 
σεως. 

Ο Πρόεδρος Τα μέλη Ο Γραμματέα 

Ακριβές αντίγραφο 
Αθήνα, 2 Σεπτεμβρίου 1992 
Η Γραμματέας 
Μ. ΚΑΡΑΜΠΕΛΑ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άντληση από το ειδικό κεφάλαιο της απόφασης ΝΕ 197/11/78 κεφα¬ 
λαίων για τη χορήγηση δανείων στους πληγέντες από τις πυρκαϊές 
που εκδηλώθηκαν στις 10.1.1991 και 18.3.1990 σε κτίρια των 
Αθηνών. 

Συνεδρίαση 506/6.8.1992, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ, 

Αφού έλαβε υπόψη: 

α) την κοινή απόφαση των Υπουργών Εθνικής Οικονομίας, Οικονο¬ 
μικών και ΠΕΧΩΔΕ 2049295/11342/0025/23.8.91, όπως τρο¬ 
ποποιήθηκε και συμπληρώθηκε με τις όμοιες της 2066844/15189/ 
0025/24.10.91, 2003850/877/0025/21.1.92 και 2029275/ 
5305/0025/2.4.92, με τις οποίες εγκρίθηκε η παροχή πιστωτικών 
διευκολύνσεων στους πληγέντες, από την πυρκαϊά που εκδηλώθηκε στο 
κτίριο επί των οδών Πανεπιστημίου 62 και Θεμιστοκλέους 1 στις 
10.1.1991 καθώς και στο κτίριο επί της οδού Πατησίων 38 στις 
18.3.90, 

β) το 2054070/9824/16.7.92 (ΑΠ 7996) έγγραφο του Υπουρ¬ 
γείου Οικονομικών, 

γ) το 1049/16.7.92 (ΑΠ 8132) έγγραφο της Ένωσης Ελληνικών 
Τραπεζών, αποφάσισε τα ακόλουθα: 

Επιτρέπεται η άντληση από το «ειδικό κεφάλαιο» για τη χρηματοδό¬ 
τηση της βιοτεχνίας (απόφ. ΝΕ 197/11/78) κεφαλαίων για τη χορή¬ 
γηση, στα πλαίσια των ως άνω κοινών υπουργικών αποφάσεων, δα¬ 
νείων από τις τράπεζες στους πληγέντες από την πυρκαϊά που εκδηλώ¬ 
θηκε στο κτίριο επί· των οδών Πανεπιστημίου 62 και Θεμιστοκλέους 1 
στις 10.1.91 καθώς και στο κτίριο επί της οδού Πατησίων 38 στις 
18.3.1990, προς αποκατάσταση ζημιών τους σε κτιριακές εγκαταστά¬ 
σεις, εξοπλισμό, εμπορεύματα και πρώτες ύλες. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 27 Αυγούστου 1992 

Ο Γραμματέας 
Π. ΚΥΡ1ΑΚΟΠΟΥΛΟΣ 

-ψ- 

(17) 

Επενδύσεις των ξένων αεροπορικών εταιρειών που λειτουργούν στην 
Ελλάδα σε τίτλους του Δημοσίου. 

(Συνεδρίαση 506/6.8.92, θέμα 3) 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την από 16.12.91 (ΑΠ 6255) κοινή αίτηση ξένων αεροπορικών 
εταιρειών που λειτουργούν στην Ελλάδα, 

β) την Εγκύκλιο της 22.1.48 της Τράπεζας της Ελλάδος, 
γ) τις ΠΔ/ΤΕ 514/17.6.85, 873/10.11.86 και 1155/ 
5.10.87, 

δ) την ΠΔ/ΤΕ 2098/7.7.92, 

ε) τα από 20.3.92 και 6.7.92 (ΑΠ 7484 και 8011 αντίστοιχα), έγ¬ 
γραφα της Τράπεζας της Ελλάδος (Διεύθυνση Διεθνών Συναλλαγών), 
αποφάσισε τα ακόλουθα: 

Παρέχεται η ευχέρεια στις ξένες αεροπορικές εταιρείες που λειτουρ¬ 
γούν στην Ελλάδα να επενδύουν τα εξακτέα πιστωτικά υπόλοιπα των 
λογαριασμών όψεως σε δραχμές που τηρούν στις τράπεζες, σε νεοεκδι- 
δόμενα έντοκα γραμμάτια και ομόλογα του Δημοσίου (σε δραχμές και 
με^ ρήτρα Ε€ΙΙ). 

Το προϊόν προεξόφλησης ή εξόφλησης των εν λόγω τίτλων περιλαμ- 
βανομένων των τόκων και των τοκομεριδίων επιτρέπεται να μεταφέρε- 
ται στο εξωτερικό με την τρέχουσα τιμή συναλλάγματος, σύμφωνα με 
τα καθοριζόμενα στις ΠΔ/ΤΕ 514/17.6.85, 873/10.11.86 και 
1155/5.10.87 και στις σχετικές εγκυκλίους της Τράπεζας της Ελλά¬ 
δος, χωρίς να απαιτείται η προσκόμιση της προβλεπόμενης για τις λοι¬ 


πές κατηγορίες επενδυτών βεβαίωσης αγοράς συναλλάγματος. 

Ανατίθεται στην Διευθύνση Ελέγχου για την Εφαρμογή των Συναλ¬ 
λαγματικών Κανόνων της Τράπεζας της Ελλάδος η διενέργεια του κα¬ 
τασταλτικού ελέγχου. 

Η απόφαση αυτή νά δημοσιευθεί στην Εφημερίδα της Κυβερνη- 
σεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 27 Αυγούστου 1992 

Ο Γραμματέας 
Π. ΚΥΡΙΑΚΟΠΟΥΛΟΣ 

- ♦ ' 

ΔΙΟΡΘΩΣΕΙΣ ΣΦΑΛΜΑΤΩΝ 

( 18 ) 

Στο Π.Δ. 283/19.8.92 «Συγχώνευση του Ταμείου Επικουρικής 
Ασφάλισης Προσωπικού Ελληνικού Ερυθρού Σταυρού (ΤΕΆΠΕΕΣ) 
στον Τομέα Επικουρικής Ασφάλισης Μισθωτών που λειτουργεί στο ΙΚΑ 
(ΙΚΑ-ΤΕΑΜ)», που δημοσιεύθηκε στο ΦΕΚ 145/28.8.92 (τεύχος 
Α’), γίνονται οι παρακάτω διορθώσεις: 

1. Στην παρ. 4 του προοιμίου αντί του «Π.Δ. 231/88» τίθεται «Π.Δ. 

231/86. 

2. Στον 2ο στίχο της παρ. 2 του άρθρου 2 αντί της λέξης «βάρη» τίθε¬ 
ται η λέξη «βάση». 

3. Στον Ιο και 2ο στίχο της παρ. 3 του άρθρου 2 αντί της φράσης 

«.διέπεται από την συγχώνευση και μετά από ....» τίθεται η φράση 

«.διέπεται μετά την συγχώνευση από.». 

(Από το Υπουργείο Υγείας, Πρόνοιας και Κοιν. Ασφ/σεων) 

-♦- 

(19) 

Στο Π.Δ. 284/19.8.92 «Συγχώνευση του Επικουρικού Ταμείου 
Ασφάλισης Κρεοπωλών και Εργατοϋπαλλήλων Κρέατος (ΕΤΑΚΕΚ) 
στον Τομέα Επικουρικής Ασφάλισης Μισθωτών που λειτουργεί στο ΙΚΑ 
(ΙΚΑ-ΤΕΆΜ)», που δημοσιεύθηκε στο ΦΕΚ 145/28,8.92 (τεύχος 
Α'), γίνονται οι παρακάτω διορθώσειςτ";· 

1. Στην παρ. 4 του προοιμίου αντί του «Π.Δ. 231/88» τίθεται «Π.Δ. 

231/86. 

2. Στον Ιο και 2ο στίχο της παρ. 3 του άρθρου 2 αντί της φράσης 

«.διέπεται από την συγχώνευση και μετά ....» τίθεται η φράση «. 

από την συγχώνευση και μετά, διέπεται.». 

(Από το Υπουργείο Υγείας, Πρόνοιας και Κοιν. Ασφ/σεων) 


Στο Π.Δ. 276/12.8.92 «Συμπλήρωση και τροποποίηση διατάξεων 
του Κανονισμού Παροχών του Επικουρικού Ταμείου Εργατοϋπαλλή¬ 
λων Μετάλλου», που δημοσιεύθηκε στο ΦΕΚ 145/28.8.92 (τεύχος 
Α'), γίνονται οι παρακάτω διορθώσεις: 

1. Στον 11ο στίχο της παρ. 3 του άρθρου 1 αντί της φράσης «για το 
έτος 1993 τεσσάρων χιλιάδων διακοσίων....» τίθεται η φράση «.... για 
το έτος 1992 τεσσάρων χιλιάδων διακοσίων...... 

2. Στον Ιο στίχο της παρ. 1 του άρθρου 2 αντί του.άρθρου 1....», 

τίθεται «.... άρθρου 2...... 

(Από το Υπουργείο Υγείας, Πρόνοιας και Κοιν. Ασφ/σεων) 

-- 4 - 

( 21 ) 

Στο Π.Δ. 282/19.8.92 «Συγχώνευση του Ταμείου Επικουρικής 
Ασφάλισης Εργατοτεχνιτών και Υπαλλήλων Δέρματος Ελλάδος (ΤΕΆ- 
ΕΥΔΕ) στον Τομέα Επικουρικής Ασφάλισης Μισθωτών που λειτουργεί 
στο ΙΚΑ (ΙΚΑ-ΤΕΑΜ)», που δημοσιεύθηκε στο ΦΕΚ 145/28.8.92 
(τεύχος Α'), γίνονται οι παρακάτω διορθώσεις: 

1. Στην παρ. 4 του προοιμίου αντί του «Π.Δ. 231/88» τίθεται «Π.Δ. 
231/86». 

2. Στον 2ο στίχο της παρ. 2 του άρθρου 2 αντί της λέξης «βάρη» τίθε¬ 
ται η λέξη «βάση». 

(Από το Υπουργείο Υγείας, Πρόνοιας και Κοιν. Ασφ/σεων) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίοι· 25 τηλ.: 52.25.713 - 5 2.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β 

» 

23.000 

» 

1.150 

Υ) 

» 

» 

» 

Γ* 

» 

7.000 

» 

350 

δ) 

» 

» 

» 

Δ* 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

ΙΜ.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

π) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2 000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 1 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













